ΑΠΟΦΑΣΕΙΣ
Αριθμ. απόφ. 124/12-04-2024
Τροποποίηση του Κανονισμού του Προγράμματος Μεταπτυχιακών Σπουδών (ΠΜΣ) της Ια-
τρικής Σχολής του Εθνικού και Καποδιστριακού
Πανεπιστημίου Αθηνών (ΕΚΠΑ) με τίτλο «Καρδιομεταβολική Ιατρική» («ΜSc in Cardiometabolic
Medicine»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 υπουργική απόφαση «Εφαρμογή του Συστήματος Μεταφοράς
και Συσσώρευσης Πιστωτικών Μονάδων» (Β’ 1466).
8. Την υπ’ αρ. 1432/20-01-2023 (Β’ 392) απόφαση της Συγκλήτου του ΕΚΠΑ, με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ.
9. Την υπ’ αρ. 1362/24-08-2022 (Β’ 4719) απόφαση της
Συγκλήτου του ΕΚΠΑ, με την οποία ιδρύθηκε το Π.Μ.Σ.
«Καρδιομεταβολική Ιατρική» της Ιατρικής Σχολής.
10. Την υπ’ αρ. 1363/24-08-2022 (Β’ 4783) απόφαση της
Συγκλήτου του ΕΚΠΑ, με την οποία εγκρίθηκε ο Κανονισμός του Π.Μ.Σ. «Καρδιομεταβολική Ιατρική» («ΜSc in
Cardiometabolic Medicine») της Ιατρικής Σχολής.
11. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 25/01/2024).
12. Το απόσπασμα πρακτικού της Συγκλήτου του ΕΚΠΑ
(12η συνεδρία 27-03-2024).
13. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίησητου Κανονισμού του Προγράμματος Μεταπτυχιακών Σπουδών της Ιατρικής Σχολής του
ΕΚΠΑ, με τίτλο «Καρδιομεταβολική Ιατρική» (ΜSc in
Cardiometabolic Medicine), από το ακαδημαϊκό έτος
2023-2024, σύμφωνα με τις διατάξεις του ν. 4957/2022
και τον Κανονισμό Μεταπτυχιακών και Διδακτορικών
Σπουδών του ΕΚΠΑ, ως ακολούθως:
Άρθρο 1
Αντικείμενο - Σκοπός
1.1 Σκοπός του Π.Μ.Σ. είναι η κατάρτιση των μεταπτυχιακών φοιτητών σε θέματα διάγνωσης, πρόληψης
και αντιμετώπισης των καρδιομεταβολικών νοσημάτων
και των επιμέρους εκφάνσεών του (όπως νεφρολογικές,
ηπατικές, αγγειακές, αναπνευστικές), μέσα από την κατανόηση των παθοφυσιολογικών συσχετισμών που συν-
δέουν τις μεταβολικές διαταραχές με την αθηρωμάτωση
και τις καρδιαγγειακές παθήσεις.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών στην «Καρδιομεταβολική Ιατρική»
μετά την πλήρη και επιτυχή ολοκλήρωση των σπουδών
με βάση το πρόγραμμα σπουδών.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2499
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Μαθησιακά αποτελέσματα, προσόντα που αποκτώνται από την επιτυχή παρακολούθηση του Π.Μ.Σ.
Γνωστικό αντικείμενο του Π.Μ.Σ. αποτελεί η γνώση και
η κατανόηση των κοινών παθογενετικών μηχανισμών
των καρδιομεταβολικών νοσημάτων (καρδιομεταβολικό σύνδρομο), η περιγραφή των συστατικών του και
των παραγόντων κινδύνου για την εμφάνισή του, και η
διαγνωστική και θεραπευτική προσέγγιση των ασθενών
με καρδιομεταβολικά νοσήματα.
Το Π.Μ.Σ. έχει σχεδιαστεί για κάθε ερευνητή και επαγγελματία υγείας που επιδιώκει να μάθει τις βασικές αρχές
της παθογένειας και των αλληλεπιδράσεων των καρδιομεταβολικών παραγόντων κινδύνου και τις βασικές
αρχές στη διαχείριση των συννοσηροτήτων του καρδιομεταβολικού συνδρόμου, προκειμένου να μπορεί
να σχεδιάσει και να προάγει βασική και κλινική έρευνα
αλλά και να αντιμετωπίζει διαγνωστικά και θεραπευτικά
ασθενείς με καρδιομεταβολικά νοσήματα.
Άρθρο 2
Δομή και όργανα του Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής του ΕΚΠΑ αρμόδια
όργανα είναι:
2.2.1 Η Συνέλευση της Ιατρικής Σχολής του ΕΚΠΑ. Αρμοδιότητες της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής
του ΕΚΠΑ,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή του ΕΚΠΑ,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων
του Π.Μ.Σ. και δύναται να αναθέτει επικουρικό διδακτικό
έργο σε Π.Μ.Σ. στους υποψήφιους διδάκτορες της Ιατρικής Σχολής, υπό την επίβλεψη διδάσκοντος του Π.Μ.Σ.,
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, και εισηγείται την
έγκρισή του προς την Επιτροπή Ερευνών του Ειδικού
Λογαριασμού Κονδυλίων Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) ορίζει τον επιβλέποντα και τα μέλη της τριμελούς
επιτροπής εξέτασης διπλωματικών εργασιών, ο ορισμός
της οποίας επικυρώνεται από τη Συνέλευση της Σχολής,
ζ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
η) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
θ) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολήςκατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε, συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
Άρθρο 3
Κατηγορίες και αριθμός εισακτέων
3.1 Στο Π.Μ.Σ. γίνονται δεκτοί πτυχιούχοι ΑΕΙ των Τμημάτων Ιατρικής, Νοσηλευτικής καθώς και όλων των συ-
ναφών επιστημών της ημεδαπής ή ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής,
καθώς και απόφοιτοι άλλων Τμημάτων ΑΕΙ (π.χ. Φαρμακευτικής, Χημείας, Βιολογίας, ΤΕΦΑΑ, Διαιτολογίας/Δια-
τροφολογίας, Ψυχολογίας, Νοσηλευτικής) της ημεδαπής
ή ομοταγών αναγνωρισμένων της αλλοδαπής.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε σαράντα δύο (42). Ο ανώτατος αριθμός εισα-
κτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό
ένα (1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π.
κατ’ έτος, εφόσον το έργο που επιτελεί στο Ίδρυμα είναι
συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
Τρόπος εισαγωγής
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών του ΕΚΠΑ και τις προβλέψεις
του παρόντος Κανονισμού.
4.2 Κάθε Μάιο με απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και αναρτάται
στην ιστοσελίδα της Ιατρικής Σχολής και του Ιδρύματος
προκήρυξη για την εισαγωγή μεταπτυχιακών φοιτητών/
τριών στο Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του
Π.Μ.Σ., σε προθεσμία που ορίζεται κατά την προκήρυξη
και μπορεί να παραταθεί με απόφαση της Συνέλευσης
της Ιατρικής Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση συμμετοχής.
- Βιογραφικό σημείωμα.
- Φωτοτυπία δύο όψεων της αστυνομικής ταυτότητας.
- Αντίγραφο πτυχίου ή βεβαίωση περάτωσης σπουδών.
- Πιστοποιητικό γλωσσομάθειας αγγλικής γλώσσαςεπίπεδο Β2.
- Δύο συστατικές επιστολές.
- Επιστημονικές δημοσιεύσεις, εάν υπάρχουν.
- Αποδεικτικά επαγγελματικής ή ερευνητικής δραστηριότητας, εάν υπάρχουν.
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του Π.Μ.Σ., γνώ-
ση της ελληνικής γλώσσας για αλλοδαπούς υποψήφιους.
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση της Ιατρικής Σχολής ορίζει επιτροπή αρμόδια να διαπιστώσει εάν ένα ίδρυμα της αλλοδαπής ή
ένας τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π. Αν
το ίδρυμα της αλλοδαπής ανήκει στον κατάλογο ιδρυμάτων του άρθρου 307 του ν. 4957/2022, τότε ο υποψήφιος
υποχρεούται να προσκομίσει βεβαίωση τόπου σπουδών,
η οποία εκδίδεται και αποστέλλεται από το πανεπιστήμιο
της αλλοδαπής. Αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν
αναγνωρίζεται, εκτός αν το μέρος σπουδών που έγιναν
στην ελληνική επικράτεια βρίσκεται σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου (ποσοστό 10%).
- Η εξειδίκευση στην Καρδιολογία, Ενδοκρινολογία,
Διαβητολογία (ποσοστό 20%).
- Συνάφεια του πτυχίου ΑΕΙ και των γνώσεων του υποψηφίου με το γνωστικό αντικείμενο του Π.Μ.Σ. (ποσοστό 20%).
- Η σχέση της ερευνητικής ή επαγγελματικής δραστηριότητας του υποψηφίου με το γνωστικό αντικείμενο
(ποσοστό 10%).
- Συστατικές επιστολές (ποσοστό 10%).
- Σχετική ερευνητική ή επαγγελματική δραστηριότητα
(ποσοστό 10%).
- Προφορική συνέντευξη σε τριμελή επιτροπή οριζόμενη από τη Σ.Ε., όπου εκτιμώνται μεταξύ άλλων η
δυνατότητα και το κίνητρο (motivation) του υποψηφίου
να ανταποκριθεί στις απαιτήσεις του Π.Μ.Σ. (ΚίνητροΠροσωπικότητα-Σύντομο Σημείωμα) (ποσοστό 20%).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
Διάρκεια φοίτησης
5.1 Η χρονική διάρκεια φοίτησης στο Π.Μ.Σ. που οδηγεί
στη λήψη Διπλώματος Μεταπτυχιακών Σπουδών(Δ.Μ.Σ.)
ορίζεται σε τέσσερα (4) ακαδημαϊκά εξάμηνα, στα οποία
περιλαμβάνεται και ο χρόνος εκπόνησης διπλωματικής
εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη
Συνέλευση της Ιατρικής Σχολής. Η παράταση δεν υπερβαίνει τα δύο εξάμηνα. Έτσι, ο ανώτατος επιτρεπόμενος
χρόνος ολοκλήρωσης των σπουδών, ορίζεται στα έξι (6)
ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου φοίτησης συζητείται και εγκρίνεται κατά περίπτωση από τη Σ.Ε.,
η οποία και εισηγείται στη Συνέλευση της Ιατρικής Σχολής.
Άρθρο 6
Πρόγραμμα σπουδών
6.1 Το Π.Μ.Σ. ξεκινά το εαρινό εξάμηνο εκάστου ακαδημαϊκού έτους. Η φοίτηση ολοκληρώνεται σε τέσσε-
ρα (4) εξάμηνα.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα διδάσκονται εβδομαδιαίως
και, κατά περίπτωση, περιλαμβάνουν εργαστηριακές
ασκήσεις και σεμινάρια.
6.3 Η γλώσσα διδασκαλίας είναι η ελληνική και κατά
περίπτωση η αγγλική (π.χ. πρόσκληση ξένων ομιλητών),
ενώ η γλώσσα συγγραφής της μεταπτυχιακής διπλωματικής εργασίας είναι η ελληνική ή η αγγλική.
6.4 Κατά τη διάρκεια των σπουδών, οι μεταπτυχιακοί
φοιτητές υποχρεούνται σε παρακολούθηση και επιτυχή
εξέταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, καθώς
και σε εκπόνηση μεταπτυχιακής διπλωματικής εργασίας.
6.5 Η εκπόνηση της διπλωματικής εργασίας πραγματοποιείται στο 4ο εξάμηνο σπουδών και πιστώνεται με
τριάντα (30) ECTS.
6.6 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.7 Το ενδεικτικό πρόγραμμα των μαθημάτων διαμορφώνεται ως εξής:
Α’ εξάμηνο
Μαθήματα Υποχρεωτικά
Διδ.
ώρες/
εβδ.
ECTS
Εισαγωγή στην Καρδιομεταβολική Ιατρική Αναγκαιότητα της Ύπαρξής της
Μεθοδολογία Έρευνας - Βιοστατιστική
Κοινοί Μοριακοί Μηχανισμοί που
Συμμετέχουν στην Ανάπτυξη
Καρδιομεταβολικών Νοσημάτων
Ζωικά Μοντέλα Καρδιομεταβολικού
Συνδρόμου
Αντίσταση στην Ινσουλίνη, Λιπώδης Ιστός
και Καρδιομεταβολικά Νοσήματα
Β’ εξάμηνο
Μαθήματα Υποχρεωτικά
Διδ.
ώρες/
εβδ.
ECTS
Στάδια Υπεργλυκαιμίας, Σακχαρώδης
Διαβήτης, Παθοφυσιολογία Κατευθυντήριες Οδηγίες
Η Αρτηριακή Υπέρταση και
Καρδιομεταβολική Νόσος - Παθοφυσιολογία
-Κατευθυντήριες Οδηγίες
Δυσλιπιδαιμία, Διαβητική ΔυσλιπιδαιμίαΠαθοφυσιολογία - Κατευθυντήριες Οδηγίες
Αθηρωμάτωση- Παθογένεια - Εκτίμηση
Καρδιαγγειακού Κινδύνου
Καρδιακή Ανεπάρκεια και Καρδιομεταβολικό
Σύνδρομο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
Μαθήματα Επιλογής*
Καρδιομεταβολικά Νοσήματα και
Περιφερική Αρτηριοπάθεια
Καρδιομεταβολικά Νοσήματα και Αγγειακή
Εγκεφαλική Νόσος
Η Μη Αλκοολική Λιπώδης Διήθηση
του Ήπατος/Υπνική Άπνοια και
Καρδιομεταβολικά Νοσήματα
Γ’ εξάμηνο
ΜαθήματαΥποχρεωτικά
Διδ.
ώρες/
εβδ.
ECTS
Στεφανιαία Νόσος, Διάγνωση και Θεραπεία
To Stress και η Σαρκοπενία και
Καρδιομεταβολικό Σύνδρομο
Εμμηνόπαυση και Καρδιομεταβολική Νόσος
Νεώτερες Κατηγορίες Αντιδιαβητικών
Φαρμάκων με Καρδιομεταβολικό Όφελος
Μη Φαρμακευτικές Παρεμβάσεις για
Μείωση του Καρδιαγγειακού Κινδύνου
Μαθήματα Επιλογής*
Φυλετικές Διαφορές στην Εκδήλωση του
Καρδιομεταβολικού Συνδρόμου
Ενδομήτριος «Προγραμματισμός» και
Καρδιομεταβολικό Σύνδρομο
Η Γενετική στην Παθογένεια των
Καρδιομεταβολικών Νοσημάτων και στην
Αντιμετώπιση αυτών
Δ’ εξάμηνο
Μαθήματα Υποχρεωτικά
Διδ.
ώρες
ECTS
Εκπόνηση μεταπτυχιακής διπλωματικής
εργασίας
Εργαστηριακές ασκήσεις-εργαστηριακές
τεχνικές για ερευνητικούς σκοπούς
ΣΥΝΟΛΟ
6.8 Περιεχόμενο μαθημάτων
Α’ Εξάμηνο
A1. Εισαγωγή στην Καρδιομεταβολική Ιατρική - Αναγκαιότητα της ύπαρξής της
Περιγραφή Μαθήματος:
Τα καρδιομεταβολικά νοσήματα είναι μια ομάδα αλληλοσυσχετιζόμενων διαταραχών όπως παχυσαρκία, δυσλι-
πιδαιμία, υπεργλυκαιμία και υπέρταση που αυξάνουν τον
κίνδυνο καρδιαγγειακής νόσου, ΣΔ2 και χρόνιας νεφρικής
νόσου. Τα τελευταία χρόνια προστίθενται και άλλες οντότητες όπως η λιπώδης διήθηση του ήπατος, η αποφρακτι-
κή υπνική άπνοια, η σαρκοπενία (με ή χωρίς παχυσαρκία)
ως συστατικά του καρδιομεταβολικού συνδρόμου. Κοινοί
μοριακοί μηχανισμοί όπως η ινσουλινοαντίσταση/υπερινσου-λιναιμία, η χρόνια παραγωγή προφλεγμονωδών
κυτοκινών, το αυξημένο οξειδωτικό stress, η αυτοφαγία, η
διαταραγμένη μιτοφαγία, το stress του ενδοπλασματικού
δικτύου συμμετέχουν στην παθογένεια του καρδιομεταβολικού συνδρόμου. Επιπλέον, μελέτες έχουν δείξει
ότι εκτός από τους περιβαλλοντικούς παράγοντες (διατροφή, σωματική δραστηριότητα, stress), γενετικοί αλλά
και επιγενετικοί παράγοντες επιδρούν ακόμη από την
ενδομήτρια ζωή προγραμματίζοντας την εκδήλωση του
καρδιομεταβολικού συνδρόμου στην ενήλικη ζωή.
Tο καρδιομεταβολικό σύνδρομο είναι ένα σημαντικό
ιατρικό πρόβλημα. Η επιστημονική έρευνα προσπαθεί
να επικεντρωθεί στην αντιμετώπιση των παραγόντων
κινδύνου και στον καθορισμό ενός νέου μοντέλου φροντίδας που ακολουθεί μια ολιστική προσέγγιση όσον
αφορά τη θεραπεία αυτών των παραγόντων κινδύνου
σε διαφορετικούς πληθυσμούς.
Α2. Μεθοδολογία Ερευνάς - Βιοστατιστική
Περιγραφή Μαθήματος:
Στο μάθημα αυτό θα αναπτυχθούν οι αρχές που σχετίζονται με την ηθική της έρευνας, ο τρόπος διατύπωσης των
ερευνητικών ερωτημάτων και οι αρχές ορθού ερευνητικού
σχεδιασμού. Ιδιαίτερη έμφαση θα δοθεί στα είδη των ερευνητικών εργασιών και στον τρόπο επιλογής της κατάλληλης
ερευνητικής εργασίας ανάλογα με το υπό διερεύνηση ερώτημα. Αντικείμενο του μαθήματος θα αποτελεί και ο τρόπος
οργάνωσης και συγγραφής της ερευνητικής εργασίας.
Στο μάθημα αυτό θα διδάσκονται οι αρχές της βιοστατιστικής και ο τρόπος επεξεργασίας των δεδομένων
με σκοπό οι φοιτητές να μπορούν να κατανοούν τους
στατιστικούς όρους δημοσιευμένων εργασιών αλλά και
να μπορούν να πραγματοποιήσουν στατιστική ανάλυση
σε δικά τους δεδομένα.
Α3. Κοινοί μοριακοί μηχανισμοί που συμμετέχουν στην
ανάπτυξη καρδιομεταβολικών νοσημάτων
Περιγραφή Μαθήματος:
To oξειδωτικό stress και ο ρόλος του στο καρδιομεταβολικό σύνδρομο, η αυτοφαγία, μιτοφαγία, το stress του
ενδοπλασματικού δικτύου στην καρδιομεταβολική νόσο
θα αποτελέσουν το περιεχόμενο αυτού του μαθήματος.
Α4. Ζωικά μοντέλα καρδιομεταβολικού συνδρόμου
Περιγραφή Μαθήματος:
Λόγω της πολύπλοκης αιτιολογίας, η ανάπτυξη ζωικών
μοντέλων που προσομοιάζουν στο ανθρώπινο καρδιομεταβολικό σύνδρομο έχει συντελέσει στην αποσα-
φήνιση της παθοφυσιολογίας του συνδρόμου. Εδώ θα
παρουσιαστούν τα πιο σημαντικά ζωικά μοντέλα που
χρησιμοποιούνται στην έρευνα του καρδιομεταβολικού
συνδρόμου (γενετικά και διατροφικά).
Α5. Αντίσταση στην ινσουλίνη/λιπώδης ιστός και καρδιομεταβολικά νοσήματα
Περιγραφή Μαθήματος:
Στο μάθημα αυτό θα περιγραφεί η σημασία της υπερινσουλιναιμίας/ινσουλινοαντίστασης στην ανάπτυξη
του καρδιομεταβολικού συνδρόμου. Επίσης ο ρόλος της
παχυσαρκίας, της σύστασης σώματος, και του λιπώδους
ιστού ως ενδοκρινές όργανο και η συσχέτισή τους με
νεφρική νόσο.
Στο μάθημα αυτό θα γίνει αναφορά στο ρόλο του περιαγγειακού λιπώδους ιστού στη διαδικασία της αθηρω-
μάτωσης. Ο περιαγγειακός λιπώδης ιστός φαίνεται ότι
διαδραματίζει ουσιαστικό ρόλο και στην αγγειακή φλεγμονή και στην αναδιαμόρφωση των αγγείων. Θα γίνει
αναφορά στη διαβάθμιση των μορφολογικών χαρακτηριστικών και της έκκρισης λιποκινών του περιαγγειακού
λίπους με βάση την απόσταση από το αγγειακό τοίχωμα,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
και στο ρόλο που παίζει ο περιαγγειακός λιπώδης ιστός
ως ένα είδος αισθητήρα της αγγειακής οξειδωτικής κατάστασης ή/και φλεγμονής. Θα γίνει αναφορά στο ρόλο
του περιαγγειακού καιτου επικαρδιακού λίπους στη διαδικασία της αθηρωμάτωσης των στεφανιαίων αγγείων.
Επίσης θα γίνει αναφορά στις μεθόδους εκτίμησης του
περιααγγειακού και επικαρδιακού λίπους.
Β’ Εξάμηνο
Β1. Στάδια υπεργλυκαιμίας, Σακχαρώδης Διαβήτης,
Παθοφυσιολογία - Κατευθυντήριες οδηγίες
Περιγραφή Μαθήματος:
Στο μάθημα αυτό θα οριστούν και θα αναλυθούν τα
στάδια της υπεργλυκαιμίας. Θα γίνει εκτενής αναφορά
στο στάδιο του Προδιαβήτη και στη σύνδεσή του με
καρδιαγγειακές επιπλοκές. Θα οριστεί ο ΣΔ και θα αναφερθούν οι αιτιολογίες του. Θα αναλυθούν η παθογένεια
των διαφορών τύπων του ΣΔ και η παθοφυσιολογία των
επιπλοκών, όπως και η επίδραση του ΣΔ και της υπερινσουλιναιμίας στο καρδιομεταβολικό σύνδρομο.
Θα συζητηθούν οι διεθνείς κατευθυντήριες οδηγίες
για τη διάγνωση, την αντιμετώπιση του ΣΔ.
Β2. Η Αρτηριακή Υπέρταση και καρδιομεταβολική νόσος - Παθοφυσιολογία - Κατευθυντήριες οδηγίες
Περιγραφή Μαθήματος:
Ορισμός αρτηριακής υπέρτασης, ταξινόμηση της
υπέρτασης και παθογενετικοί μηχανισμοί θα αναφερθούν εκτενώς. Θα γίνει αναφορά στο πώς επιδρά η αρτη-
ριακή υπέρταση στη διαδικασία της αθηρωμάτωσης, ως
παράγοντα κινδύνου για το καρδιομεταβολικό σύνδρομο και ειδικότερα για την νεφρική νόσο. Θα αναλυθούν οι
πρόσφατες διεθνείς κατευθυντήριες οδηγίες για τη διάγνωση και την αντιμετώπιση της αρτηριακής υπέρτασης.
Β3. Δυσλιπιδαιμία, Διαβητική Δυσλιπιδαιμία - Παθοφυσιολογία - Κατευθυντήριες οδηγίες
Περιγραφή Μαθήματος:
Θα αναφερθεί η παθοφυσιολογία της δυσλιπιδαιμίας
και οι ιδιαιτερότητες της δυσλιπιδαιμίας του ΣΔ ως παράγοντες κινδύνου αθηρωματικής νόσου. Θα αναλυθούν
οι κατευθυντήριες οδηγίες της διάγνωσης και της αντιμετώπισης της δυσλιπιδαιμίας.
Β4. Αθηρωμάτωση - Παθογένεια - Εκτίμησης Καρδιαγγειακού κινδύνου - Πρωτογενής - Δευτερογενής
Πρόληψη
Περιγραφή Μαθήματος:
Το ενδοθήλιο, ο εσωτερικός δηλαδή χιτώνας των αγγείων, είναι υπεύθυνο για την ομαλή λειτουργία των αγγείων.
Το οξειδωτικό φορτίο, η φλεγμονή, η χαμηλή διατμητική
τάση και μεταβολικοί παράγοντες όπως τα υψηλά ποσοστά οξειδωμένων λιποπρωτεινών και τα προϊόντα προ-
χωρημένης γλυκοζυλίωσης διαταράσσουν την υγεία της
ενδοθηλιακής στιβάδας και συμβάλλουν στην πρόοδο της
αγγειακής νόσου. Με βάση τα δεδομένα αυτά θα αναπτυχθεί η παθογένεια των καρδιαγγειακών νοσημάτων, θα
αναλυθούν οι στρατηγικές και οι έννοιες της πρωτογενούς
και δευτερογενούς πρόληψης και οι τρόποι προσέγγισης
για υπολογισμό του συνολικού καρδιαγγειακού κινδύνου
και για την ορθότερη πρακτική αντιμετώπισής του.
Β5. Καρδιακή Ανεπάρκεια και καρδιομεταβολικό σύνδρομο
Περιγραφή Μαθήματος:
Η Καρδιακή ανεπάρκεια αποτελεί συχνή εκδήλωση πληθώρας καρδιαγγειακών νοσημάτων και συχνά
σχετίζεται με την αθηρωμάτωση στην περίπτωση της
ισχαιμικής αιτιολογίας καρδιακής ανεπάρκειας. Ο τρόπος
ρύθμισης των μεταβολικών παραγόντων στους ασθενείς
αυτούς έχει μεγάλη σημασία για την επίτευξη του μέγιστου δυνατού οφέλους μια και όπως έχει αποδειχθεί τα
τελευταία χρόνια υπάρχουν κοινοί μηχανισμοί δράσης
των φαρμάκων τόσο στην καρδιακή ανεπάρκεια όσο και
στον σακχαρώδη διαβήτη. Επίσης ιδιαίτερο ενδιαφέρον
συγκεντρώνει τα τελευταία χρόνια η σχέση μεταβολικών
διαταραχών με την κατηγορία της καρδιακής ανεπάρκειας με διατηρημένο κλάσμα εξώθησης που επηρεάζει
σημαντικά την ποιότητα ζωής και το προσδόκιμο των
ατόμων με μεταβολικές διαταραχές.
Μαθήματα Επιλογής*
Β6. Καρδιομεταβολικά Νοσήματα και περιφερική αρτηριοπάθεια/Αγγειακή εγκεφαλική νόσος*
Περιγραφή Μαθήματος:
Τα μεταβολικά νοσήματα και ιδιαίτερα ο σακχαρώδης
διαβήτης αλλά και οι λοιποί καρδιομεταβολικοί παράγοντες κινδύνου ευθύνονται για την ανάπτυξη περιφερικής
αρτηριοπάθειας με την κλινική εκδήλωση αγγειακών επιπλοκών και διαβητικών αλλοιώσεων. Στο μάθημα αυτό
θα αναπτυχθούν τα βιολογικά μονοπάτια και τα μοριακά
σήματα που οδηγούν από την ύπαρξη μεταβολικών διαταραχών στην εξέλιξη της αγγειακής νόσου με τη δημι-
ουργία αθηρωμάτωσης από το στάδιο της δημιουργίας
της λεπτής ινώδους κάψας, του λιπώδους πυρήνα και
της κλινικά σημαντικής αθηρωματικής νόσου.
Β7. Καρδιομεταβολικά Νοσήματα και Αγγειακή εγκεφαλική νόσος*
Περιγραφή Μαθήματος:
Τα αγγειακά εγκεφαλικά επεισόδια αποτελούν μείζονα αγγειακά συμβάματα με σημαντικό κόστος στην
ποιότητα ζωής και την επιβίωση. Η επιταχυνόμενη
αρτηριοσκλήρωση όπως παρατηρείται επί παρουσίας
καρδιομεταβολικών παραγόντων κινδύνου αποτελεί τον
κυριότερο παράγοντα πρώιμης εμφάνισης αγγειακών
εγκεφαλικών επεισοδίων. Οι στόχοι της πρωτογενούς και
δευτερογενούς πρόληψης θα αναλυθούν στη διδακτική
αυτή ενότητα. Η σύγχρονοι στόχοι θεραπείας σε μονάδες αγγειακών εγκεφαλικών επεισοδίων θα αναλυθούν
επίσης σε αυτή την ενότητα.
Β8. Η μη αλκοολική Λιπώδης διήθηση του ήπατος
(NAFLD) ως «συστατικό» του καρδιομεταβολικού συνδρόμου.*
Περιγραφή Μαθήματος:
Θα αναπτυχθούν οι παθογενετικοί μηχανισμοί και η
αντιμετώπιση της ΝAFLD και η σχέση της με την ενδοθηλιακή δυσλειτουργία και την αθηρωμάτωση.
Επίσης θα αναπτυχθεί η σχέση της αποφρακτικής υπνικής άπνοιας με το καρδιομεταβολικό σύνδρομο.
Γ’ Εξάμηνο
Γ1. Στεφανιαία νόσος, Διάγνωση και θεραπεία
Περιγραφή Μαθήματος:
Η στεφανιαία νόσος αποτελεί κύρια εκδήλωση της αρτηριοσκλήρωσης. Σε αυτή την ενότητα θα αναπτυχθεί
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
η φυσιολογία της στεφανιαίας κυκλοφορίας, ο τρόπος
μελέτης και διάγνωσης για τα σταθερά και οξέα στεφανιαία σύνδρομα. Η αντιμετώπιση επίσης των σταθερών
και οξέων στεφανιαίων συνδρόμων φαρμακευτικά και
επεμβατικά θα αναπτυχθούν σε πλαίσιο αυτού του μαθήματος.
Γ2. To stress και σαρκοπενία και καρδιομεταβολικό
σύνδρομο
Περιγραφή Μαθήματος:
Το χρόνιο stress αποτελεί αναγνωρισμένο πλέον παράγοντα διαταραχής του μεταβολισμού και εμφάνισης
καρδιομεταβολικού συνδρόμου. Στο μάθημα αυτό θα
παρουσιαστεί η αιτιοπαθογενετική συσχέτιση του stress
με την καρδιονεφρομεταβολική νόσο.
Η σαρκοπενία (μειωμένη μυϊκή μάζα) είναι συχνό
πρόβλημα στις μεγαλύτερες ηλικίες και οδηγεί σε διαταραχές της λειτουργικής ικανότητας των ατόμων που
πάσχουν από αυτή. Το καρδιομεταβολικό σύνδρομο
αυξάνει επίσης σημαντικά αυξανομένης της ηλικίας.
Πρόσφατες μελέτες υποδηλώνουν ότι αυτές οι δύο νοσολογικές οντότητες αλληλοσυσχετίζονται. Μάλιστα η
σαρκοπενική παχυσαρκία (συνύπαρξη σαρκοπενίας με
παχυσαρκία) επιδρά δυσμενέστατα από ό,τι η κάθε μία
οντότητα χωριστά στην εμφάνιση καρδιομεταβολικού
συνδρόμου. Στο μάθημα αυτό θα παρουσιαστούν τα
δεδομένα που υποστηρίζουν την αλληλοσυσχέτιση και
οι πιθανοί παθοφυσιολογικοί μηχανισμοί.
Γ3. Εμμηνόπαυση και καρδιομεταβολική νόσος
Περιγραφή Μαθήματος:
H αιτιολογική σχέση και τα διαμεσολαβούμενα «μονοπάτια» μεταξύ εμμηνόπαυσης και καρδιομεταβολικής
υγείας συγκεντρώνουν ιδιαίτερο ενδιαφέρον. Η χορήγηση ορμονικής υποκατάστασης και ο ρόλος της στην
πρόληψη καρδιαγγειακών νοσημάτων στην εμμηνόπαυση θα αποτελέσει αντικείμενο του μαθήματος αυτού.
Επίσης θα αναπτυχθούν οι αλλαγές στον τρόπο ζωής
και οι συνήθειες που επηρεάζουν τον καρδιομεταβολικό
κίνδυνο στην εμμηνόπαυση.
Γ4. Νεότερες κατηγορίες αντιδιαβητικών φαρμάκων
με καρδιαγγειακό/νεφρικό όφελος (GLP-1 analogues,
SGLT-2inhibitors)
Περιγραφή Μαθήματος:
Τα τελευταία χρόνια αναπτύχθηκαν καινούργιες κατηγορίες αντιδιαβητικών φαρμάκων τα οποία όπως
αποδείχθηκε από τυχαιοποιημένες μελέτες παρέχουν
πρόσθετα οφέλη μειώνοντας τον καρδιαγγειακό κίνδυνο
αλλά και την εξέλιξη της νεφρικής νόσου. Αυτές οι κατηγορίες είναι τα GLP-1 ανάλογα και οι SGLT-2 αναστολείς.
Η τελευταία κατηγορία έλαβε ένδειξη για την καρδιακή
ανεπάρκεια, επιβεβαιώνοντας την απ’ ευθείας δράση της
και σε άλλους ιστούς εκτός αυτών που συμμετέχουν στο
μεταβολισμό της γλυκόζης. Θα γίνει στο μάθημα αυτό
εκτενής αναφορά στις κατηγορίες αυτών των φαρμάκων.
Γ5. Μη φαρμακευτικές παρεμβάσεις για μείωση του
καρδιαγγειακού κινδύνου
Περιγραφή Μαθήματος:
Διατροφικές οδηγίες για ασθενείς με καρδιομεταβολικό σύνδρομο, προγράμματα άσκησης- θεραπευτική
άσκηση, διακοπή καπνίσματος. Η ανάδειξη της άσκησης
ως θεραπευτικής παρέμβασης θα αναλυθεί στο μάθημα
αυτό. Προγράμματα άσκησης όπως και διακοπή καπνίσματος επιδρούν στη μεταβολή του καρδιαγγειακού
κινδύνου.
Μαθήματα Επιλογής*
Γ6. Ενδομήτριος «προγραμματισμός» του καρδιομεταβολικού συνδρόμου*
Περιγραφή Μαθήματος:
Στο μάθημα αυτό θα αναλυθούν οι μηχανισμοί του ενδομήτριου προγραμματισμού της παχυσαρκίας, διαβήτη
και καρδιαγγειακών νόσων. Η απώλεια ισορροπημένου
διαιτολογίου και οι παρατεταμένες διαταραχές του μεταβολισμού της μητέρας μπορεί να έχουν δυσμενείς συ-
νέπειες στην υγεία του εμβρύου και να αυξήσουν τον
κίνδυνο της εμφάνισης καρδιομεταβολικών νοσηροτήτων στην ενήλικη ζωή. Οι μηχανισμοί περιλαμβάνουν
επιγενετικές τροποποιήσεις, αλλαγές στον μεταβολισμό
των υδατανθράκων και των λιπιδιών στο καρδιαγγειακό
σύστημα, βλάβες που προκαλούνται από το προφλεγμονώδες και προ-οξειδωτικό περιβάλλον, αλλαγές στην
ανακατασκευή του εξωκυττάριου matrix κ.ά. Επίσης, θα
αναλυθεί η επίπτωση της διαταραχής του κιρκάδιου ρυθμού στην εμφάνιση καρδιομεταβολικού συνδρόμου.
Γ7. Φυλετικές διαφορές στην εκδήλωση του καρδιομεταβολικού συνδρόμου*
Περιγραφή Μαθήματος:
Είναι γνωστό ότι φυλετικές διαφορές υπάρχουν στην
παθογένεια μιας σειράς νοσημάτων συμπεριλαμβανομένων και των μεταβολικών διαταραχών, καρδιαγγειακής
νόσου, ΣΔ και μη αλκοολικής στεατοηπατίδας. Ο ΣΔ είναι
πιο συχνός στους άνδρες, ιδιαίτερα στους μέσης ηλικίας
πληθυσμούς. Πειραματικές εργασίες σε ζωικά μοντέλα,
δείχνουν ότι τα άρρενα αναπτύσσουν πιο εύκολα, παχυσαρκία, ινσουλινοαντίσταση και υπεργλυκαιμία σαν
απάντηση σε διατροφικές αλλαγές, σε σχέση με τα θήλεα
άτομα. Φαίνεται ότι τα στεροειδή του φύλου και κυρίως
τα οιστρογόνα είναι υπεύθυνα γι’ αυτή τη διαφορά αλλά
δεν είναι τα μόνα υπεύθυνα. Το μάθημα αυτό θα ασχοληθεί με τις φυλετικές διαφορές στην εμφάνιση του καρδιο-
μεταβολικού συνδρόμου και την αιτιοπαθογένειά τους.
Γ8. Η γενετική στην παθογένεια των καρδιομεταβολικών νοσημάτων και στην αντιμετώπιση αυτών*
Περιγραφή Μαθήματος:
Ο ρόλος της γενετικής στην εμφάνιση του καρδιομεταβολικού συνδρόμου θα αποτελέσει αντικείμενο αυτής
της ενότητας, εφόσον γενετικές μεταβολές συνδέονται
με καρδιομεταβολικά νοσήματα.
Δ’ εξάμηνο
Δ1. Μεταπτυχιακή διπλωματική εργασία
ΕΡΓΑΣΤΗΡΙΑΚΕΣ ΑΣΚΗΣΕΙΣ - ΕΡΓΑΣΤΗΡΙΑΚΕΣ ΤΕΧΝΙΚΕΣ
ΓΙΑ ΕΡΕΥΝΗΤΙΚΟΥΣ ΣΚΟΠΟΥΣ:
Το εργαστήριο αυτό θα καλύπτει διδακτικές και ερευνητικές ανάγκες στο γνωστικό ατικείμενο των καρδιο-
μεταβολικών νοσημάτων και θα διενεργείται από ερευνητικές ομάδες με κοινά ή συμπληρωματικά ερευνητικά
ενδιαφέροντα σε όλες τις ειδικότητες. Οι εργαστηριακές
ασκήσεις στις οποίες θα μπορούν να εκπαιδευθούν οι
μεταπτυχιακοί φοιτητές θα περιλαμβάνουν ασκήσεις
σε ζωικά μοντέλα καρδιομεταβολικού συνδρόμου στο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
Εργαστήριο Βιολογικής Χημείας, Γουδί. Ο σκοπός είναι
η εκπόνηση υψηλού επιπέδου έρευνας για την αύξηση
των γνώσεων, καθώς και η εκπόνηση υψηλής ποιότητας
διπλωματικών και διδακτορικών διατριβών.
Άρθρο 7
Εξ αποστάσεως εκπαίδευση
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
Εξετάσεις και αξιολόγηση
μεταπτυχιακών φοιτητών
8.1 Το εκπαιδευτικό έργο κάθε ακαδημαϊκού έτους
διαρ θρώνεται σε τρία εξάμηνα σπουδών, το χειμερινό και το εαρινό, έκαστο εκ των οποίων περιλαμβάνει
τουλάχιστον δεκατρείς (13) εβδομάδες διδασκαλίας και
τρεις (3) εβδομάδες εξετάσεων. Τα μαθήματα του χειμερινού και εαρινού εξαμήνου εξετάζονται επαναληπτικώς
κατά την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης ορίζονται από την γραμματεία του
Π.Μ.Σ.
8.3 Η παρακολούθηση των μαθημάτωνείναι υποχρεωτική. Σε περίπτωση που το ποσοστό απουσιών φοιτητή
ξεπερνά το 30% ανά μάθημα ή στο σύνολο των μαθημάτων, τίθεται θέμα διαγραφής του. Το εν λόγω θέμα
εξετάζεται από τη Σ.Ε., η οποία γνωμοδοτεί σχετικά στη
Συνέλευση της Ιατρικής Σχολής.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προ-
φορικές εξετάσεις ή με εκπόνηση εργασιών καθ’ όλη τη
διάρκεια του εξαμήνου ή και να στηριχθεί σε ενδιάμεσες
εξετάσεις προόδου, γραπτές εργασίες, εργαστηριακές ή
κλινικές ασκήσεις ή και να εφαρμόσει συνδυασμό όλων
των παραπάνω. Ο τρόπος αξιολόγησης ορίζεται από
τον/ην διδάσκοντα/ουσα του κάθε μαθήματος. Κατά
τη διεξαγωγή γραπτών ή προφορικών εξετάσεων, ως
μεθόδων αξιολόγησης, εξασφαλίζεται υποχρεωτικά το
αδιάβλητο της διαδικασίας. Η βαθμολόγηση γίνεται στην
κλίμακα 1-10. Τα αποτελέσματα των εξετάσεων ανακοινώνονται από τον διδάσκοντα και αποστέλλονται στη
Γραμματεία του Π.Μ.Σ. και της Ιατρικής Σχολής μέσα σε
τέσσερις (4) εβδομάδες το αργότερο από την εξέταση
του μαθήματος. Σε περίπτωση που κατ’ επανάληψη σημειώνεται υπέρβαση του ανωτέρω ορίου από διδάσκο-
ντα/ουσα, ο/η Διευθυντής/ντρια του Π.Μ.Σ. ενημερώνει
σχετικά τη Συνέλευση της Ιατρικής Σχολής του ΕΚΠΑ.
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται να
εφαρμόζονται εναλλακτικές μέθοδοι αξιολόγησης, όπως η
διεξαγωγή γραπτών ή προφορικών εξετάσεων με τη χρήση
ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
8.12 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.13 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ΣΠΜ
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών μαθημάτων
και να εκπονήσει μεταπτυχιακή διπλωματική εργασία,
συγκεντρώνοντας έτσι εκατόν είκοσι (120) ECTS.
Άρθρο 9
Εκπόνηση μεταπτυχιακής
διπλωματικής εργασίας
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συνέλευση της
Ιατρικής Σχολής ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας μπορεί να είναι
η αγγλική ή η ελληνική και ορίζεται μαζί με τον ορισμό
του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Διπλωματικές Εργασίες Ανασκόπησης: Περιλαμβάνουν την ανασκόπηση ενός θέματος της βιβλιογραφίας.
Το σύνολο της εργασίας δεν πρέπει να υπερβαίνει τις
ενενήντα (90) σελίδες συμπεριλαμβανομένων των βιβλιογραφικών παραπομπών. Ενθαρρύνεται η υποβολή της
εργασίας προς δημοσίευση σε ελληνικό ή ξενόγλωσσο
ιατρικό περιοδικό.
Ερευνητικές διπλωματικές Εργασίες: Οι φοιτητές σε
ατομικό επίπεδο εργάζονται για την ολοκλήρωση μίας
ερευνητικής προσπάθειας (βασικής, πειραματικής ή κλινικής έρευνας) με την τριμελή επιτροπή υπό την επο-
πτεία του επιβλέποντά του. Σκοπός είναι να εκπονηθεί
μία (1) ερευνητική εργασία η οποία θα δημοσιευθεί σε
ελληνικό ή ξενόγλωσσο ιατρικό περιοδικό στην οποία τα
ονόματα των φοιτητών θα φέρονται πρώτα ή δεύτερα
στη σειρά των συγγραφέων.
9.6 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.7 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών και
σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής Σχολής, που δεν έχουν αναλάβει διδακτικό έργο στο Π.Μ.Σ.
9.8 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
9.9 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
Υποχρεώσεις και δικαιώματα
μεταπτυχιακών φοιτητών
10.1 Οι μεταπτυχιακοί/ες φοιτητές/τριες έχουν όλα τα
δικαιώματα και τις παροχές που προβλέπονται και για τους
φοιτητές του πρώτου κύκλου σπουδών, έως και τη λήξη
τυχόν χορηγηθείσας παράτασης φοίτησης, πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του Εθνικού και Καποδιστριακού Πανεπιστημίου Αθηνών παρέχει συμβουλευτι-
κή υποστήριξη φοιτητών σε θέματα σπουδών και επαγγελματικής αποκατάστασης(https://www.career.uoa.gr/
ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής, μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρό-
γραμμα σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του ίδιου
ή άλλου Α.Ε.Ι.
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας από
τους/ις μεταπτυχιακούς φοιτητές/τριες (βλ. άρθρο 17).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Καρδιομεταβολική Ιατρική» οι μεταπτυχιακοί/ες φοιτητές/τριες
καταβάλλουν τέλη φοίτησης που ανέρχονται στο ποσό
των επτακοσίων πενήντα ευρώ (750,00 €) ανά εξάμηνο. Η
καταβολή του τέλους γίνεται στην αρχή κάθε εξαμήνου.
Άρθρο 11
Απαλλαγή διδάκτρων
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοι-
νωνικά κριτήρια και τις προϋποθέσεις αριστείας κατά
τον πρώτο κύκλο σπουδών, σύμφωνα με την ισχύουσα
νομοθεσία. Η απαλλαγή αυτή παρέχεται για τη συμμετοχή σε ένα μόνο Π.Μ.Σ. Σε κάθε περίπτωση, οι απαλλασ-
σόμενοι/ες φοιτητές/τριες δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών/τριων που εισάγονται στο Π.Μ.Σ. ανά
ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη
διά ταξη της παρ. 3.3 του άρθρου 3 του παρόντος κανονισμού, απαλλάσσονται από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
Άρθρο 12
Υποτροφίες και βραβεία
Για την πραγματοποίηση των σπουδών τους οι φοιτητές/τριες μπορούν να λάβουν υποτροφίες.
12.1 Οι υποτροφίες αυτές διακρίνονται σε:
α) Υποτροφίες αριστείας (έως μια), οι οποίες αποδίδονται στους/ις αριστούχους φοιτητές/τριες του Π.Μ.Σ.
βάσει της επίδοσής τους στα μαθήματα του Α’ Β’ και Γ’
εξαμήνου. Οι υποτροφίες απαλλάσσουν τους/τις δικαιούχους τους από τα τέλη φοίτησης του τελευταίου εξα-
μήνου διδασκαλίας μαθημάτων.
Προϋποθέσεις:
Υποψηφιότητα για υποτροφίες αριστείας μπορούν να
καταθέσουν οι μεταπτυχιακοί φοιτητές/τριες που έχουν
ολοκληρώσει το ήμισυ της κανονικής διάρκειας φοίτησης. Οι υποψήφιοι/ιες δεν πρέπει να κατέχουν έμμισθη
θέση στον δημόσιο ή τον ιδιωτικό τομέα ούτε να λαμβάνουν υποτροφία από οποιοδήποτε άλλο φορέα για
το συγκεκριμένο χρονικό διάστημα.
Κριτήρια:
- Βαθμολογική επίδοση στα μαθήματα (με μέσο όρο
μεγαλύτερο ή ίσο του οκτώ).
- Επιτυχής ολοκλήρωση όλων των μαθημάτων σύμφωνα με το πρόγραμμα σπουδών.
- Ατομικό και οικογενειακό εισόδημα.
Σε περίπτωση ισοβαθμίας, γίνεται κλήρωση. Σε περίπτωση που ο/η φοιτητής/τρια αποποιηθεί την υπο-
τροφία, παρέχεται στον/στην επόμενο/η στη σειρά
κατάταξης.
Διαδικασία:
Οι φοιτητές/τριες μετά την πρόσκληση υποβάλλουν
στη Γραμματεία της Ιατρικής Σχολής αίτηση συνοδευόμενη υποχρεωτικά από τα κατωτέρω δικαιολογητικά:
1) Αναλυτική βαθμολογία,
2) υπεύθυνη δήλωση, υπογεγραμμένη μέσω της πλατφόρμας gov.gr, με το εξής κείμενο:
«Δεν κατέχω έμμισθη θέση στον δημόσιο ή τον ιδιωτικό τομέα ούτε λαμβάνω υποτροφία από οποιοδήποτε
άλλο φορέα για το συγκεκριμένο χρονικό διάστημα»,
3) πρόσφατο εκκαθαριστικό εφορίας (ατομικό και οικογενειακό).
Η Σ.Ε του Π.Μ.Σ. εξετάζει τις υποψηφιότητες και εισηγείται στη Συνέλευση Ιατρικής Σχολής, η οποία αποφα-
σίζει σχετικά.
Άρθρο 13
Υποδομή και χρηματοδότηση του Π.Μ.Σ.
13.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής ΕΚΠΑ.
13.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής ΕΚΠΑ.
13.3 Η χρηματοδότηση του Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.),
στ) τον κρατικό προϋπολογισμό ή το πρόγραμμα δημοσίων επενδύσεων και
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται
από τον ίδιο τον/την φοιτητή/τρια ή από τρίτο φυσικό ή νομικό πρόσωπο για λογαριασμό του/της φοιτητή/τριας, εφό-
σον αυτό προβλέπεται στην απόφαση ίδρυσης του Π.Μ.Σ.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
Ανάθεση διδασκαλίας/
διδάσκοντες στο Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Συνέλευσης της Ιατρικής
Σχολής η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
Απονομή διπλώματος
μεταπτυχιακών σπουδών
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Καρδιομεταβολική Ιατρι-
κή».
Άρθρο 16
Ορκωμοσία
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης της Ιατρικής Σχολής και σε χώρο της
Ιατρικής Σχολής, παρουσία του/ης Διευθυντή/ντριας του
Π.Μ.Σ., του Προέδρου της Ιατρικής Σχολής, του Κοσμήτορα της Σχολής Επιστημών Υγείας ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
Άρθρο 17
Αξιολόγηση Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολήςπου διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική αποτίμηση του έργου που επιτελέστηκε από κάθε Π.Μ.Σ., ο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής του
στην έρευνα, η εσωτερική αξιολόγησή του από τους μεταπτυχιακούς φοιτητές/τριες, η σκοπιμότητα παράτασης
της λειτουργίας του, καθώς και λοιπά στοιχεία σχετικά με
την ποιότητα του έργου που παράγεται και τη συμβολή
του στην εθνική στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
Π.Μ.Σ. και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του Π.Μ.Σ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του Π.Μ.Σ..
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
Άρθρο 18
Χρονική διάρκεια λειτουργίας του Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2031-2032, εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 19
Μεταβατικές διατάξεις
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2499/26.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202499.pdf | Tokens: 61467]